chhatramani/nepal_legal_regulations_corpus_np huggingface dataset:
सैनिक सेवा नियमावली २०६९ (Military Service Regulation, 2012)

त्यसरी पेश्की दिएको रकम पछि हिसाब गर्दा उपचार बापत पाउने रकमभन्दा बढी हुन आएमा बढी भएजति रकम सम्बन्धित सैनिक व्यक्तिको तलबबाट किस्ताबन्दीमा कट्टी गरिनेछ । त्यसरी कट्टी गर्नु पर्ने रकम भुक्तान नहुँदै सम्बन्धित सैनिक व्यक्ति वा निजको परिवारको सदस्यको मृत्यु भएमा सो कट्टी गर्न बाँकी रहेको रकम मिन्हा हुनेछ । (५) झुट्टा व्यहोरा पेश गरी यस नियम बमोजिम उपचार खर्च माग गर्ने वा प्राप्त गर्ने सैनिक व्यक्ति लगायत त्यस्तो झुट्टा व्यहोरा प्रमाणित गर्ने सैनिक चिकित्सक भए निजलाई समेत ऐनको दफा ४७ बमोजिमको कसूर गरेको मानी कारबाही हुनेछ । (६) भविष्यमा सरकारी सेवाको लागि अयोग्य ठहरिने गरी सेवाबाट बर्खास्त गरिएकामा बाहेक अन्य अवस्थामा सेवाबाट अलग हुने सैनिक व्यक्तिले यस नियम बमोजिम सेवा अवधिभरमा पाउने उपचार खर्च मध्ये केही लिई वा नलिई उपचार खर्च लिन बाँकी रहेको भए त्यस्तो बाँकी रकम एकमुष्ट लिन पाउनेछ । (७) दोस्रो संशोधनद्वारा संशोधित । देहायको सेवा अवधि पूरा गरी निवृत्तभरण सेवाबाट अलग भएको सैनिक व्यक्तिले उपनियम (६) बमोजिम पाउने उपचार खर्चमा लिन बाँकी रकमको देहाय बमोजिमको रकम थप गरी हुन आउने रकम एकमुष्ट पाउनेछ:- । (क) बीस वर्ष - दश प्रतिशत । (ख) बीस वर्ष भन्दा बढी पच्चीस वर्षसम्म - पन्ध्र प्रतिशत । (ग) पच्चीस वर्षभन्दा बढी जतिसुकै वर्ष - बीस प्रतिशत । (८) कुनै सैनिक व्यक्ति दश वर्षको सेवा अवधि नपुग्दै भविष्यमा सरकारी सेवाको लागि अयोग्य ठहरिने गरी बर्खास्त गरिएकामा बाहेक अरू जुनसुकै व्यहोराबाट सेवाबाट अलग भएमा पनि दश वर्षको सेवा अवधि मानी त्यसको दामासाहीले यस नियम बमोजिमको उपचार खर्च दिइनेछ । (९) यस नियम बमोजिम स्वास्थ्य संस्थामा भर्ना भई वा विदेशमा गई उपचार गराउनु पर्दा बाहेक सैनिक व्यक्तिलाई आफ्नो परिवार र आफ्नो निमित्त समेत गरी एक वर्षमा निजले खाइपाई आएको डेढ महिनाको तलब बराबरको रकमभन्दा बढी उपचार खर्च दिइने छैन । (१०) यस नियम बमोजिम सैनिक व्यक्तिले पाएको उपचार खर्चको विवरण खर्च लेख्ने कार्यालयले सैनिक व्यक्तिको व्यक्तिगत अभिलेखमा राखी सम्बन्धित विभाग, बाहिनी, गण, गुल्म र सैनिक अभिलेखालयमा समेत पठाउनु पर्नेछ । (११) दुर्गम क्षेत्रमा रहेका सैनिक व्यक्ति वा निजको परिवारलाई रोग लागी स्थानीय स्वास्थ्य केन्द्रबाट उपचार हुन नसकी ज्यान समेत जोखिम हुने अवस्था परेको कुरा जिल्ला स्वास्थ्य केन्द्रले सिफारिस गरेमा उपचारको सुविधा भएको ठाउँमा लैजाँदा र त्यहाँबाट फर्कदा लाग्ने खर्च नेपाल सरकारले दिनेछ । ९१. थप आर्थिक सहायता: (१) सेवामा बहाल रहेको कुनै सैनिक व्यक्ति, निजको पति वा पत्नीलाई स्वदेश तथा विदेशमा उपचार गर्नुपर्ने भनी नेपाल सरकारबाट गठित मेडिकल बोर्डले सिफारिस गरेको आधारमा नियम ९० बमोजिम पाउने उपचार खर्चको अतिरिक्त देहायको समितिको सिफारिसमा नेपाल सरकारले उचित ठहर्याएको थप आर्थिक सहायता रकम दिइनेछ । (क) मन्त्रालयको सचिव - अध्यक्ष । (ख) अर्थ मन्त्रालयको सचिव वा निजले तोकेको अधिकृत प्रतिनिधि - सदस्य । (ग) कार्यरथी - सदस्य । (घ) सैनिक स्वास्थ्य महानिर्देशक - सदस्य । (ङ) केन्द्रियस्तरको सैनिक अस्पतालको वरिष्ठ चिकित्सक एक जना - सदस्य ।
सैनिक सेवा नियमावली २०६९ (Military Service Regulation, 2012)

(क) मन्त्रालयको सचिव - अध्यक्ष । (ख) अर्थ मन्त्रालयको सचिव वा निजले तोकेको अधिकृत प्रतिनिधि - सदस्य । (ग) कार्यरथी - सदस्य । (घ) सैनिक स्वास्थ्य महानिर्देशक - सदस्य । (ङ) केन्द्रियस्तरको सैनिक अस्पतालको वरिष्ठ चिकित्सक एक जना - सदस्य । (२) उपनियम (१) बमोजिमको समितिले थप आर्थिक सहायताको लागि रकम सिफारिस गर्दा कडा रोग लागेको हकमा उपचार गर्दा लागेको रकमको बील बमोजिम बढीमा पाँचलाख रूपैयाँ सम्म सिफारिस गर्नेछ । स्पष्टीकरण: यस नियमको प्रयोजनका लागि कडा रोग भन्नाले मृगौला, मुटु र क्यान्सर सम्बन्धी रोगलाई जनाउँछ । ९२. तलबको उल्लेख: (१) यस नियमावलीमा जहाँ जहाँ तलबको उल्लेख भएको छ त्यसले सम्बन्धित सैनिक व्यक्तिको तत्कालको तलब रकम (तलब वृद्धि समेत) लाई जनाउनेछ । (२) नियम ७९ र ८० को प्रयोजनका लागि “आखरी तलब” भन्नाले सम्बन्धित सैनिक व्यक्तिको अवकाश प्राप्त गर्ने अवस्थाको तलबलाई जनाउनेछ र त्यसरी अवकाश प्राप्त गर्ने अवस्थामा कुनै सैनिक व्यक्ति निलम्बनमा रहेको भए त्यस्तो अवधिको निमित्त पनि पूरै तलबको हिसाब गरिनेछ । ९३. बीमा सम्बन्धी व्यवस्था: (१) सैनिक व्यक्तिहरूको बीमा वापत नेपाल सरकारले एउटा सावधिक जीवन बीमा कोष स्थापना गर्नेछ र सो प्रयोजनको लागि नेपाल राजपत्रमा सूचना प्रकाशन गरी स्वदेश भित्र रहेका कुनै बीमा कम्पनी वा प्रचलित कानून बमोजिम गठन भएको संस्थालाई सो कम्पनी वा संस्थाको कारोबार, वित्तीय क्षमता समेत विचार गरी सावधिक जीवन बीमा सञ्चालनको लागि तोक्न सक्नेछ । (२) प्रत्येक सैनिक व्यक्तिको मासिक तलबबाट दुई सय रूपैयाँ कट्टा गरी उपनियम (१) बमोजिमको कोषमा जम्मा गरिनेछ र त्यति नै रकम नेपाल सरकारले थप गरी विमाङ्क रकम एक लाख रूपैयाँको बीस वर्षे सावधिक जीवन बीमा गरिनेछ । सो बीमा कोषमा जम्मा भएको रकम मध्येबाट सैनिक व्यक्ति सेवा निवृत्त हुँदा निजलाई विमाङ्क रकम र बोनस भुक्तानी दिइनेछ । (३) उपनियम (२) बमोजिम रकम कट्टा गर्न शुरू गरेको बीस वर्ष अवधि नपुगी कुनै सैनिक व्यक्तिको मृत्यु भएमा निजको परिवारले एकलाख रूपैयाँ पाउनेछ । कुनै सैनिक व्यक्ति सेवाबाट अनिवार्य अवकाश भएमा देहाय बमोजिमको रकम प्रदान गरिनेछ:- । (क) एक वर्षभन्दा कम अवधिको रकम कट्टी गरिएको भएमा दश हजार रूपैयाँ, । (ख) एक वर्षदेखि पाँच वर्षसम्म रकम कट्टी गरिएको भएमा पच्चीस हजार रूपैयाँ, । (ग) पाँच वर्षदेखि दश वर्षसम्म रकम कट्टी गरिएको भएमा पचास हजार रूपैयाँ, । (घ) दश वर्षदेखि पन्ध्र वर्षसम्म रकम कट्टी गरिएको भएमा पचहत्तर हजार रूपैयाँ, । (ङ) बीस वर्षसम्म रकम कट्टी गरिएको भएमा एक लाख रूपैयाँ । तर निजले जम्मा गरेको रकम र सोको व्याज, लाभांश रकम उल्लिखित रकमभन्दा बढी हुन आएमा सोही बराबरको रकम उक्त कोषबाट प्रदान गरिनेछ । (४) कुनै सैनिक व्यक्ति उपनियम (२) बमोजिम रकम जम्मा गर्न शुरू गरेको बीस वर्ष नपुगी अनिवार्य अवकाश भएको अवस्थामा बाहेक अन्य जुनसुकै किसिमबाट सेवाबाट अलग भएमा त्यस्तो सैनिक व्यक्तिलाई समर्पण मूल्य बराबरको रकम उपलब्ध गराइनेछ । (५) उपनियम (२) र (३) मा जुनसुकै कुरा लेखिएको भए तापनि सेवाबाट अवकाश हुने सैनिक व्यक्तिले सावधिक जीवन बीमा वापत जम्मा गरेको रकम बीस वर्ष वा सो भन्दा कम अवधिमा परिपक्व हुने गरी निरन्तरता दिन सक्नेछ । तर सो वापत नेपाल सरकारले कुनै रकम व्यहोर्ने छैन ।
सैनिक सेवा नियमावली २०६९ (Military Service Regulation, 2012)

(५) उपनियम (२) र (३) मा जुनसुकै कुरा लेखिएको भए तापनि सेवाबाट अवकाश हुने सैनिक व्यक्तिले सावधिक जीवन बीमा वापत जम्मा गरेको रकम बीस वर्ष वा सो भन्दा कम अवधिमा परिपक्व हुने गरी निरन्तरता दिन सक्नेछ । तर सो वापत नेपाल सरकारले कुनै रकम व्यहोर्ने छैन । (६) बेतलवी अध्ययन बिदा लिएको अवस्थामा त्यस्ता सैनिक व्यक्तिले बीमा वापतको रकम जम्मा गरेमा मात्र त्यस्ता सैनिक व्यक्तिको लागि नेपाल सरकारले सो अवधिको रकम थप गरी कोषमा जम्मा गरिदिनेछ । (७) भविष्यमा सरकारी सेवाका निमित्त अयोग्य ठहरिने गरी सेवाबाट बर्खास्त भएको सैनिक व्यक्तिले उपनियम (२) बमोजिम नेपाल सरकारबाट थप भएको रकम बाहेक निजको कोषमा जम्मा भएको अन्य रकम व्याज सहित पाउनेछ । (८) यस नियम बमोजिम विमाङ्क रकम प्रदान गर्दा सम्बन्धित सैनिक व्यक्तिको नाममा जम्मा भएको रकम भन्दा बढी रकम प्रदान गर्नु पर्ने भएमा बढी हुने रकम नेपाल सरकारले उपनियम (१) बमोजिमको कम्पनी वा संस्थामा जम्मा गरी दिनेछ । (९) उपनियम (१) बमोजिम तोकिएको कम्पनी वा संस्थाले बीमा कोषमा जम्मा भएको प्रत्येक सैनिक व्यक्तिको छुट्टाछुट्टै हिसाब देखिने गरी अभिलेख अद्यावधिक गरी प्रत्येक वर्षको विवरण सम्बन्धित सैनिक व्यक्तिलाई उपलब्ध गराउनु पर्नेछ । (१०) सावधिक जीवन बीमा कोष सञ्चालन र व्यवस्थापनका लागि नेपाल सरकारले आवश्यक निर्देशिका जारी गरी लागू गर्न सक्नेछ । परिच्छेद-८ । पोशाक तथा अन्य सामान र राशन सुविधा सम्बन्धी व्यवस्था । ९४. पोशाक तथा अन्य सामान: (१) सैनिक व्यक्तिको पोशाकको रङ्ग, किसिम, गुणस्तर र अन्य विवरण प्रधान सेनापतिको सिफारिसमा नेपाल सरकारले स्वीकृत गरे बमोजिम हुनेछ । (२) सैनिक व्यक्तिलाई दर्जा अनुसार अनुसूची- १३ मा उल्लेख भए बमोजिमको पोशाक र अन्य सामानहरू निशुल्क उपलब्ध गराइनेछ । (३) सैनिक व्यक्तिलाई तयारी पोशाक वितरण गर्न नसकेको अवस्थामा स्थानीय दररेट बमोजिम सिलाई खर्चको रकम सहितको कपडा उपलब्ध गराइनेछ । (४) सैनिक व्यक्तिलाई वितरण गरिएको पोशाक तथा अन्य सामान निश्चित अवधि पुगी वा सरकारी काम विशेषले फाटी टुटी गएमा उपनियम (५) बमोजिम गठन हुने क्षतिपूर्ति समितिले ठहर्याए बमोजिम सट्टाभर्ना दिइनेछ । (५) उपनियम (४) को प्रयोजनका लागि जङ्गी अड्डाले क्षतिपूर्ति समिति गठन गरी सो समितिको काम, कर्तव्य र अधिकार समेत तोक्न सक्नेछ । ९५. राशन सुविधा: नेपाली सेनामा कार्यरत सबै सैनिक व्यक्तिलाई नेपाल सरकारले तोकिदिए बमोजिमको राशन सुविधा दिइनेछ । तर अध्ययन बिदा लिई बसेका सैनिक व्यक्तिलाई राशन सुविधा दिइने छैन । परिच्छेद-९ । विविध । ९६. सैनिक प्रहरीको योग्यता र पदपूर्ति: (१) यस नियमावलीमा अन्य जुनसुकै कुरा लेखिएको भए तापनि सैनिक प्रहरीको योग्यता देहाय बमोजिम हुनु पर्नेछ:- । (क) सिपाहीदेखि सुवेदारसम्मको लागि प्रवेशिका परीक्षा वा सो सरह उत्तीर्ण भएको वा आर्मी फस्ट क्लास पास गरेको, । (ख) पुरुषको हकमा कम्तीमा पाँच फिट छ इन्च र महिलाको हकमा कम्तीमा पाँच फिट दुई ईन्च उचाई भएको, । (ग) कुनै पनि अनुशासन सम्बन्धी अभियोग नलागेको । (२) उपनियम (१) बमोजिमको योग्यता पूरा भएको सैनिक व्यक्तिलाई अन्य युनिटबाट सरुवा गरी सैनिक प्रहरीमा पदपूर्ति गरिनेछ । ९७. सेवा परिवर्तन सम्बन्धी व्यवस्था: (१) सैनिक व्यक्तिको सेवा, समूह वा उपसमूह परिवर्तन हुन सक्नेछ ।
सैनिक सेवा नियमावली २०६९ (Military Service Regulation, 2012)

(ग) कुनै पनि अनुशासन सम्बन्धी अभियोग नलागेको । (२) उपनियम (१) बमोजिमको योग्यता पूरा भएको सैनिक व्यक्तिलाई अन्य युनिटबाट सरुवा गरी सैनिक प्रहरीमा पदपूर्ति गरिनेछ । ९७. सेवा परिवर्तन सम्बन्धी व्यवस्था: (१) सैनिक व्यक्तिको सेवा, समूह वा उपसमूह परिवर्तन हुन सक्नेछ । (२) उपनियम (१) बमोजिम सेवा परिवर्तन गर्दा सेवा परिवर्तन गर्न खोजिएको सेवा, समूह वा उपसमूहसँग सम्बन्धित सैनिक नियमावलीमा उल्लेख गरिए बमोजिमको योग्यता पुगेको र त्यस्ता सैनिक व्यक्तिको दक्षता र अनुभव सेवा परिवर्तन गर्न खोजिएको सेवा, समूह वा उपसमूहलाई अत्यावश्यक भएको हुनु पर्नेछ । (३) यस नियम बमोजिमको सेवा परिवर्तन उप सेनानी वा सोभन्दा मुनिका दर्जाहरूमा मात्र गरिनेछ पाँचौ संशोधनद्वारा झिकिएको । (४) यस नियम बमोजिम सेवा परिवर्तन गर्दा मन्त्रालयको स्वीकृतिमा पदपूर्ति समितिले परीक्षा लिई उक्त समितिको सिफारिस अनुसार हुनेछ । स्पष्टीकरण: उपनियम (१) मा उल्लेखित सेवा, समूह वा उपसमूह भन्नाले सैनिक ऐन, २०६३ अन्तर्गत बनेका यस नियमावली बाहेकका अन्य नियमावली अन्तर्गत कायम भएका सेवा, समूह वा उपसमूह सम्झनु पर्छ । पाँचौ संशोधनद्वारा थप । (५) उपनियम (३) र (४) मा जुनसुकै कुरा लेखिएको भए तापनि सैनिक विविध सेवाको बन्दोबस्ती कार्य समूहमा सेनानी वा सोभन्दा मुनिका दर्जामा दुई वर्ष वा सोभन्दा बढी अवधिसम्म सो समूहका सैनिक व्यक्तिको योग्यता नपुगी बढुवा हुन नसकेको कारणले पदपूर्ति हुन नसकी पद रिक्त भएमा त्यस्तो समान पदमा सैनिक साधारण सेवाबाट योग्यता पुगेका सैनिक व्यक्तिलाई दक्षता र अनुभवका आधारमा सेवा परिवर्तन गर्न सकिनेछ । पाँचौ संशोधनद्वारा थप । (६) यस नियम बमोजिम कुनै सैनिक व्यक्तिको सेवा, समूह वा उपसमूह सेवा अवधिभरमा एक पटकका लागि मात्र परिवर्तन गर्न सकिनेछ । पाँचौ संशोधनद्वारा थप । (७) यस नियम बमोजिम सेवा, समूह वा उपसमूह परिवर्तन गरेका सैनिक व्यक्तिको ज्येष्ठता र सेवा अवधि गणना गर्दा त्यस्तो सेवा, समूह वा उपसमूह परिवर्तन हुनु अघिको सेवा, समूह वा उपसमूहको समान दर्जा सरह गणना हुनेछ । ९८. बरबुझारथ गर्नु पर्ने: (१) कुनै पनि सैनिक व्यक्ति, काज, सरुवा वा अन्य कुनै कारणले सो स्थानमा नरहेमा आफ्नो बुझाउनु पर्ने नगद, जिन्सी, हातहतियार तथा कागजात प्रधान सेनापतिको हकमा एक महिना भित्र र अन्य सैनिक व्यक्तिको हकमा पन्ध्र दिनभित्र सम्बन्धित सैनिक व्यक्तिलाई बुझाई दिनु पर्नेछ र बुझ्नु पर्नेले पनि सोही म्यादभित्र बुझी लिनु पर्नेछ । दोस्रो संशोधनद्वारा संशोधित । (२) उपनियम (१) बमोजिमको म्यादभित्र कुनै विशेष कारण परी बरबुझारथ गर्न नभ्याएमा थप एक्काईस दिनमा नबढ्ने गरी प्रधान सेनापतिको हकमा मन्त्रालयले र अन्य सैनिक व्यक्तिको हकमा सम्बन्धित कार्यालय प्रमुखले समय थप गर्न सक्नेछ । यसरी म्याद थप गर्दा पनि बरबुझारथ नभएमा निजको निवृत्तभरण पट्टा समेत रोक्का गर्न सकिनेछ । ९९. विभागीय प्रमुखहरूको समिति (प्रिन्सिपल स्टाफ अफिसर्स कमिटी) गठन गर्न सक्ने: प्रधान सेनापतिलाई नेपाली सेनाको प्रशासकीय तथा व्यवस्थापकीय कार्यमा सहयोग पुर्याउन प्रिन्सिपल स्टाफ अफिसर्स रहेको एक समिति रहनेछ ।
सैनिक सेवा नियमावली २०६९ (Military Service Regulation, 2012)

यसरी म्याद थप गर्दा पनि बरबुझारथ नभएमा निजको निवृत्तभरण पट्टा समेत रोक्का गर्न सकिनेछ । ९९. विभागीय प्रमुखहरूको समिति (प्रिन्सिपल स्टाफ अफिसर्स कमिटी) गठन गर्न सक्ने: प्रधान सेनापतिलाई नेपाली सेनाको प्रशासकीय तथा व्यवस्थापकीय कार्यमा सहयोग पुर्याउन प्रिन्सिपल स्टाफ अफिसर्स रहेको एक समिति रहनेछ । १००. उजुरीको सुनुवाई गर्ने तरिका: (१) कुनै सैनिक व्यक्तिलाई कुनै विषयमा मर्का परेको कारण देखाई ऐनको दफा २७ बमोजिम उजुरी दिँदा उजुरीकर्ताले आफूलाई परेको मर्काको सङ्क्षिप्त व्यहोरा र मर्का निवारणको उपाय खुलाई प्रमाण सहित लिखित रूपमा उजुरी दिनु पर्नेछ । (२) उपनियम (१) बमोजिम उजुरी प्राप्त भएपछि उजुरी सुन्ने अधिकृतले उजुरीकर्ताले जसका विरूद्ध उजुरी दिएको हो सो व्यक्तिलाई उजुरीको सम्बन्धमा पन्ध्र दिनको म्याद दिई आफ्नो भनाई पेश गर्न सूचना पठाउन सक्नेछ । (३) उपनियम (२) बमोजिम प्राप्त सूचनाको म्यादभित्र सम्बन्धित व्यक्तिले आफ्नो भनाई पेश गर्नु पर्नेछ । (४) उजुरी सुन्ने अधिकृतले उजुरीको सुनुवाई गर्दा आवश्यक देखेको थप प्रमाणहरू बुझ्न सक्नेछ । (५) उजुरी सुन्ने अधिकृतले उजुरीको सुनुवाई गर्ने सिलसिलामा आवश्यकतानुसार जाँचबुझ टोली खटाई जाँचबुझ गराउन सक्नेछ । (६) सम्बन्धित व्यक्तिले उपनियम (३) बमोजिम आफ्नो भनाई पेश गरेकोमा पेश गरेको मितिले वा भनाई पेश नगरेकोमा पेश गर्ने म्याद समाप्त भएको मितिले तीस दिनभित्र उजुरी सुन्ने अधिकृतले त्यस्तो उजुरीको सम्बन्धमा निर्णय गर्नु पर्नेछ । १०१. निर्देशन दिनसक्ने: आर्थिक तथा भौतिक प्रशासन सम्बन्धी कार्य, बन्दोबस्ती सामानको परिपूरण गर्ने कार्य लगायतका नेपाली सेना भित्र गर्नुपर्ने र गरिने व्यवस्थापन सम्बन्धी कार्यलाई व्यवस्थित बनाउन मन्त्रालयले नेपाली सेनालाई निर्देशन दिन सक्नेछ । मन्त्रालयले निर्देशन दिनु पूर्व आवश्यकतानुसार नेपाली सेनाको विभिन्न युनिटको निरीक्षण तथा अनुगमन गर्न तथा सम्बन्धित कागजात माग गर्न सक्नेछ । यस्तो निरीक्षण तथा अनुगमन सम्बन्धी कार्य नेपाली सेनासँग समन्वयमा गरिनेछ । दोस्रो संशोधनद्वारा संशोधित । १०२. निर्णय वा आदेश प्रकाशन गर्न सक्ने: नेपाली सेनाले सैनिक व्यक्तिहरूको नियुक्ति, सरुवा, बढुवा, सजाय, पि.एस.ओज. बैठकबाट पारित भएका सङ्गठनात्मक नीति, कार्यविधि, प्रधान सेनापतिको निर्देशन लगायत अन्य आवश्यक जानकारी गराउनु पर्ने विषयसँग सम्बन्धित आधिकारिक सूचनाका लागि सैनिक आदेश प्रकाशन गर्नेछ । १०३. वैयक्तिक विवरण फाराम भर्नु पर्ने: (१) पहिलो पटक नियुक्ति भएका प्रत्येक सैनिक व्यक्तिले निर्धारित ढाँचामा चारप्रति वैयक्तिक विवरण फाराम भर्नु पर्नेछ । (२) देहायको सैनिक व्यक्तिको वैयक्तिक विवरणको अभिलेख देहाय बमोजिमको कार्यालयले राख्नेछ:- । (क) सबै तहका सैनिक व्यक्तिको वैयक्तिक विवरण सैनिक अभिलेखालय, । (ख) अधिकृतस्तरको सैनिक व्यक्तिको हकमा सैनिक अभिलेखालयको अतिरिक्त सैनिक सचिव विभाग, र । (ग) पदिकस्तर र सोभन्दा मुनिका सैनिक व्यक्तिको हकमा सैनिक अभिलेखालयको अतिरिक्त कार्यरथी विभाग (सङ्गठन र सञ्चालन) । (३) सैनिक व्यक्तिको सरुवा, बढुवा, कारबाही लगायतका सबै विवरणहरू वैयक्तिक विवरणमा जनाई अद्यावधिक गरी राख्नु पर्ने दायित्व उपनियम (२) बमोजिम अभिलेख राख्ने कार्यालयको हुनेछ ।
सैनिक सेवा नियमावली २०६९ (Military Service Regulation, 2012)

(ग) पदिकस्तर र सोभन्दा मुनिका सैनिक व्यक्तिको हकमा सैनिक अभिलेखालयको अतिरिक्त कार्यरथी विभाग (सङ्गठन र सञ्चालन) । (३) सैनिक व्यक्तिको सरुवा, बढुवा, कारबाही लगायतका सबै विवरणहरू वैयक्तिक विवरणमा जनाई अद्यावधिक गरी राख्नु पर्ने दायित्व उपनियम (२) बमोजिम अभिलेख राख्ने कार्यालयको हुनेछ । (४) प्रमुख सेनानी वा सो भन्दा माथिका सैनिक व्यक्तिको वैयक्तिक विवरण एक प्रति नेपाली सेनाले मन्त्रालयमा पठाउनु पर्नेछ । १०४. सम्पत्ति विवरण पेश गर्ने: (१) सैनिक व्यक्तिले भर्ना भएको मितिले साठी दिनभित्र र त्यसपछि हरेक आर्थिक वर्ष समाप्त भएको मितिले साठी दिनभित्र आफ्नो वा आफ्नो परिवारको नाममा रहेको सबै प्रकारका चल अचल सम्पत्तिको स्रोत वा निस्सा सहितको अद्यावधिक विवरण कार्यरथी विभाग समक्ष पेश गर्नु पर्नेछ । सैनिक अधिकृतले यस्तो विवरण पेश गर्दा दुई प्रति भरी पेश गर्नुपर्नेछ । (२) उपनियम (१) बमोजिमको म्यादभित्र सम्पत्तिको विवरण पेश गर्न नसक्ने सैनिक व्यक्तिले त्यस्तो विवरण पेश गर्न नसक्नाको कारण सहित उल्लेख गरी म्याद थपको लागि अनुरोध गरेमा सम्बन्धित निकाय वा अधिकारीले बढीमा तीस दिनसम्मको म्याद थप दिन सक्नेछ । (३) उपनियम (२) बमोजिम थप गरेको म्यादभित्र पनि सम्पत्तिको विवरण पेश नगर्ने सैनिक व्यक्तिलाई पाँच हजार रूपैयाँ जरिवाना गरी निज र निजको परिवारको नाममा गैरकानूनी सम्पत्ति रहेको अनुमान गरी सम्बन्धित निकाय वा अधिकारीले अनुसन्धान गर्न सक्नेछ । (४) यस नियम बमोजिम पेश हुन आएको सम्पत्ति विवरण गोप्य राखिनेछ । तर, । अनुसन्धान र तहकिकातको सिलसिलामा सम्पत्ति विवरण माग हुन आएमा त्यस्तो विवरण सम्बन्धित अधिकारीलाई उपलब्ध गराउन सकिनेछ । (५) सम्पत्ति विवरणको अभिलेख कार्यरथी विभागले राख्नेछ । (६) यस दफा बमोजिम सम्पत्ति विवरण पेश नगर्ने सैनिक व्यक्तिको विवरण तीस दिन भित्र कार्यरथी विभागले मन्त्रालयमा पठाउनु पर्नेछ र यसरी प्राप्त हुन आउने विवरण मन्त्रालयले ऐनको दफा ६२ बमोजिमको समितिमा पठाउनु पर्नेछ । दोस्रो संशोधनद्वारा थप । १०४क. दान, उपहार, चन्दा आदि लिन नहुने: (१) सरकारी काममा कुनै पिन प्रकारको असर पर्न सक्ने गरी कुनै पनि सैनिक व्यक्ति र निजको परिवारको सदस्य समेतले नेपाल सरकारको पूर्व स्वीकृतिबिना स्वदेशी वा विदेशी कसैबाट कुनै प्रकारको दान दातव्य, कोसेली वा उपहार स्वीकार गर्न वा चन्दा माग वा सरकारी कामसँग सम्बन्धित व्यक्तिसँग सापटी लिनु हुँदैन । (२) सैनिक व्यक्तिलाई कुनै विदेशी सरकार वा विदेशी सरकारको कुनै प्रतिनिधिबाट कुनै उपहार प्राप्त हुन आएमा निजले नेपाल सरकारलाई सो कुराको सूचना दिई निकासा भए बमोजिम गर्नुपर्छ । दोस्रो संशोधनद्वारा थप । १०४ख. आचरण सम्बन्धी व्यवस्था लागू गर्ने: नेपाली सेनाको व्यवस्थापन गर्नको लागि सेनासँग सम्बन्धित विशिष्ट प्रकारका मापदण्ड, सुरक्षासँग सम्बन्धित नीति, आचरण तथा अनुशासनसँग सम्बन्धित कार्यविधि नेपाली सेनाले पि.एस.ओज. बाट निर्णय गरी लागू गर्नेछ । त्यस्तो कार्यविधिमा उल्लेखित आचरण तथा अनुशासनको अवज्ञा गरेमा वा सोको विपरीत कार्य गरेमा निजले प्राप्त गरिरहेको सुविधा घटाउन वा वञ्चित गर्न सक्नेछ ।
सैनिक सेवा नियमावली २०६९ (Military Service Regulation, 2012)

त्यस्तो कार्यविधिमा उल्लेखित आचरण तथा अनुशासनको अवज्ञा गरेमा वा सोको विपरीत कार्य गरेमा निजले प्राप्त गरिरहेको सुविधा घटाउन वा वञ्चित गर्न सक्नेछ । स्पष्टीकरणः यस नियमको प्रयोजनको लागि "आचरण तथा अनुशासन" भन्नाले सरकारको विरूद्ध अनुचित भ्रम सृजना गर्ने, सरकारी सूचना चुहावट गर्ने, विदेशीसँग अनुचित एवं अवाञ्छित सम्पर्क कायम गर्ने, सचेत गराउँदा पनि अटेर गर्ने, आर्थिक अनुशासन, भू.पू. सैनिकको आचरण, सूचना तथा सामाग्रीको सुरक्षा, सामाजिक सञ्जालको प्रयोग, पदीय मर्यादा, दान उपहार लिनमा प्रतिबन्ध, कार्यसम्पादन सम्झौता (कमाण्ड प्रतिबद्धता), ह्याण्डओभर नोट तथा कार्यसम्पन्न प्रतिवेदन (इण्ड अफ असाइनमेन्ट) को व्यवस्था र आचरण तथा अनुशासन सम्बन्धी आवश्यक अन्य विषयहरू भनी सम्झनु पर्छ । १०५. नीतिगत व्यवस्था: नेपाली सेनामा सरुवा, बढुवा, योग्यता तथा अनुभवको निर्धारण, आर्थिक दायित्व वृद्धिका विषय, वृत्ति विकास, सेनाको व्यवस्थापनका अन्य नीतिगत व्यवस्था लगायतका विषयमा नीतिगत रूपमा नयाँ व्यवस्था गर्नुपरेमा वा साविक नीतिमा परिवर्तन गर्नुपरेमा मन्त्रालयको स्वीकृति वा मन्त्रालयबाट निर्णय भए बमोजिम गर्नु पर्नेछ । १०६. अभिलेख राख्ने: (१) कुनै सैनिक व्यक्ति भविष्यमा सरकारी सेवाको निमित्त अयोग्य ठहरिने गरी सेवाबाट बर्खास्त भएमा सैनिक व्यक्तिहरूको सम्बन्धमा बर्खास्त गरिएको अभिलेख राख्ने जिम्मेवारी प्राप्त विभागले त्यस्ता व्यक्तिहरूको तीनपुस्ते खुलेको हुलिया समेतको सूचना जङ्गी अड्डाको सम्बन्धित विभाग तथा आवश्यकता अनुसार प्रहरीलाई समेत दिनु पर्नेछ । (२) भविष्यमा सरकारी सेवाको निमित्त अयोग्य ठहरिने गरी सेवाबाट बर्खास्त गरिएका सैनिक व्यक्ति सैनिक सेवा वा पदमा पुनः नियुक्ति भएमा निजले त्यसरी पुनः नियुक्ति भई पाएको तलब भत्ता लगायतका अन्य रकम निजबाट फिर्ता गराई निजलाई तुरून्त सेवाबाट बर्खास्त गरिनेछ । १०७. मेडिकल बोर्ड: कुनै सैनिक व्यक्ति विरामी भएको वा अशक्त भएको विषयमा जाँचबुझ गरी आवश्यक सिफारिस गर्न देहाय बमोजिमको मेडिकल बोर्ड गठन हुनेछ:- । (क) सैनिक स्वास्थ्य महानिर्देशक - अध्यक्ष । (ख) प्रधान सेनापतिले तोकेको सैनिक अस्पतालका दुईजना चिकित्सक - सदस्य । १०८. व्यक्तिगत विवरण: दोस्रो संशोधनद्वारा संशोधित । (१) प्रमुख सेनानी वा सो भन्दा माथिका सैनिक व्यक्तिको बढुवाको सिफारिस गर्दा र महा सेनानी वा सोभन्दा माथिका सैनिक व्यक्तिको म्याद थप गर्दा अनुसूची-५, अनुसूची-७ र अनुसूची-१४ तथा सरुवाको सिफारिस गर्दा अनुसूची-५ र अनुसूची-१४ बमोजिमको विवरण फाराम भरी मन्त्रालयमा पठाउनु पर्नेछ । (२) उपनियम (१) बमोजिम एक पटक व्यक्तिगत विवरण पठाई सकेका सैनिक व्यक्तिको थप भएको व्यक्तिगत विवरण मात्र पठाउनु पर्नेछ । १०९. निर्देशिका र कार्यविधि बनाउन सक्ने: (१) मन्त्रालयले नेपाली सेनासँग परामर्श गरी सैनिक प्रहरी र महिला सैनिकको काम, कर्तव्य र अधिकारलाई व्यवस्थित गर्न सैनिक प्रहरी निर्देशिका र महिला सेवा निर्देशिका बनाई लागू गर्न सक्नेछ । दोस्रो संशोधनद्वारा संशोधित । (२) नेपाली सेनाले व्यवस्थापनका विविध पक्षमा आवश्यकतानुसार कार्यविधि बनाई मन्त्रालयको स्वीकृतिमा लागू गर्न सक्नेछ । दोस्रो संशोधनद्वारा थप ।
सैनिक सेवा नियमावली २०६९ (Military Service Regulation, 2012)

दोस्रो संशोधनद्वारा संशोधित । (२) नेपाली सेनाले व्यवस्थापनका विविध पक्षमा आवश्यकतानुसार कार्यविधि बनाई मन्त्रालयको स्वीकृतिमा लागू गर्न सक्नेछ । दोस्रो संशोधनद्वारा थप । (३) नेपाली सेनाले विभूषण सम्बन्धी आन्तरिक सिफारिस, प्रधान सेनापति प्रशंसा निशान, प्रशंसा पत्र, पुरस्कार (ग्रेड थप, नगद) सम्बन्धी निर्देशिका बनाई लागू गर्न सक्नेछ । ११०. यस नियम बमोजिम हुने: सैनिक सेवाका विभिन्न समूह वा विषयका सम्बन्धमा बनेको अन्य नियममा लेखिएको कुरामा सोही बमोजिम र नलेखिएका कुराहरूमा यस नियमावली बमोजिम हुनेछ । १११. अनुसूचीमा हेरफेर वा थपघट गर्ने: नेपाल सरकारले आवश्यक देखेमा राजपत्रमा सूचना प्रकाशन गरी अनुसूचीमा आवश्यक हेरफेर वा थपघट गर्न सक्नेछ । ११२. खारेजी र बचाउ: (१) देहायका नियमहरू खारेज गरिएका छन्:- । (क) सैनिक बिदा नियमहरू, २०१९ । (ख) शाही सैनिक नियुक्ति, प्रमोशन र अरू विविध व्यवस्था साधारण नियमहरू, २०२० । (ग) केटा (भर्ना तथा सेवा शर्त) नियमहरू, २०२८ । (घ) शाही नेपाली सेना (निवृत्तभरण, उपदान र अन्य सुविधा) नियमावली, २०३३ । (ङ) शाही नेपाली सेना (दैनिक तथा भ्रमण भत्ता) नियमावली, २०३३ । (च) सैनिक प्रहरी सम्बन्धी नियमावली, २०५८ को नियम ४ । (२) उपनियम (१) मा उल्लिखित नियमहरू बमोजिम भए गरेको काम कारबाही यसै नियमावली बमोजिम भए गरेको मानिनेछ । (ख) "हुद्दा अधिकृत क्याडेट" भन्ने शब्दहरूको सट्टा "बिल्लादार अधिकृत क्याडेट" । (२) पाँचौ संशोधनद्वारा रूपान्तर गरिएका शब्दहरू:- । "गणपति/युनिट कमाण्ड तथा स्टाफ कोर्ष", "गणपति वा युनिट कमाण्ड तथा स्टाफ कोर्ष", "गणपति र युनिट कमाण्ड तथा स्टाफ कोर्ष", "युनिट कमाण्ड तथा स्टाफ" र "युनिट कमाण्ड तथा स्टाफ कोर्ष" भन्ने शब्दहरूको सट्टा "अल आर्म्स कमाण्ड तथा स्टाफ कोर्ष/गणपति/युनिट कमाण्ड तथा स्टाफ कोर्ष" । अनुसूची-१ । (नियम ३ को उपनियम (२) सँग सम्बन्धित) । नेपाली सेनामा रहने सेवा र समूह । १. सैनिक साधारण सेवा । २. सैनिक प्राविधिक सेवा: यस सेवामा देहायका समूहहरू रहनेछन्:- । (क) सैनिक स्वास्थ्य समूह । (ख) सैनिक इन्जिनियरिङ्ग समूह । (ग) पशु विकास तथा पशु स्वास्थ्य समूह । पहिलो संशोधनद्वारा थप । (ग१) विकास निर्माण समूह । (घ) अन्य प्राविधिक समूह । ३. सैनिक प्राड सेवा । ४. सैनिक हवाई सेवा: यस सेवामा देहायका समूहहरू रहनेछन्:- । (क) पाइलट समूह । (ख) हवाई सम्भार समूह । (ग) अन्य हवाई समूह । पहिलो संशोधनद्वारा संशोधित । ५. सैनिक विविध सेवा: यस सेवामा देहायका समूहहरू रहनेछन्:- । (क) पुजारी समूह । (ख) सैनिक कर्मचारी समूह । (ग) लेखा समूह । (घ) बन्दोबस्ती कार्य समूह । (ङ) ग्यारिजन समूह । पहिलो संशोधनद्वारा थप । ६. सैनिक अल्प सेवा । अनुसूची-२ । (नियम ४ को उपनियम (२) सँग सम्बन्धित) । फलोअर्समा रहने श्रेणीविहिन पद । फलोअर्समा रहने श्रेणी विहिन पद देहाय बमोजिम हुनेछ:- । (१) बन्दोबस्ती कार्य सिपाही । (२) सुचिकार । (३) कुचिकार । (४) चर्मकर्मी । (५) भान्छे । (६) सहायक भान्छे । (७) लोहकार । (८) धोवी । (९) केशकर्तक । (१०) सिकर्मी । (११) टहलुवा । (१२) माली । (१३) सयस । (१४) मन्त्रालयले नेपाल राजपत्रमा सूचना प्रकाशन गरी तोकेको अन्य पद । अनुसूची-३ । (नियम १३ को उपनियम (२) सँग सम्बन्धित) । विज्ञापनको ढाँचा । पदपूर्ति समिति । कार्यरथी विभाग, भर्ना छनौट निर्देशनालय । जङ्गी अड्डा । पदको लागि दरखास्त आह्वान । (प्रथम पटक प्रकाशित मिति २०/ / गते) ।